அரிபாவ் பாகடே

அரிபாவ் கிசான்ராவ் பாகடே (Haribhau Bagade)(பிறப்பு 17 ஆகத்து 1945) என்பவர் ஓர்  இந்திய அரசியல்வாதி ஆவார். தற்போது இராசத்தான் ஆளுநராக பணியாற்றுகிறார்.  மகாராட்டிராவினைச் சேர்ந்த இவர் 2014-இல் மகாராட்டிர சட்டமன்ற சபாநாயகராக இருந்தார். பாரதிய ஜனதா கட்சியின் தலைவராக அரசியலில் செயல்படுகிறார்.

சத்ரபதி சம்பாஜிநகர் மாவட்டத்தின் சிட்டெபிம்பால்கான் கிராமத்தில் மராட்டிய குஜ்ஜர் குடும்பத்தில் அரிபாவ் பாகடே பிறந்தார்.

தனது குழந்தைப் பருவத்திலிருந்தே ராஷ்டிரிய சுயம்சேவாக் சங்கத்தின் ஆர்வலராகவும், உறுப்பினராகவும் இருந்த அரிபாவ் பாக்டே, மராத்வாடா பிராந்தியத்தில் பாரதிய ஜனதா கட்சியின் செல்வாக்கினை அதிகரிப்பதில் முக்கியப் பங்கு வகித்தார். மேலும் அரசியல் வட்டாரங்களில் "நானா" என்று பிரபலமாக அறியப்பட்டார். 1980 வரை இவர் பாரதிய ஜனசங்கத்துடன் இருந்தார்.

1985ஆம் ஆண்டில் அவுரங்காபாத் கிழக்கு சட்டமன்றத் தொகுதியிலிருந்து மகாராட்டிர சட்டமன்றத்திற்கு முதன்முதலில் தேர்ந்தெடுக்கப்பட்டார். இவர் 2014-ல் மகாராட்டிர சட்டமன்றத் தேர்தலில் இந்திய தேசிய காங்கிரசின் கல்யாண் கலேயினை புலம்ப்ரி சட்டமன்றத் தொகுதியில் தோல்வியடையச் செய்தார். மேலும் 2019 சட்டமன்றத் தேர்தலிலும் இதே தொகுதியில் போட்டியிட்டு வெற்றி பெற்றார். 2014ஆம் ஆண்டில் மகாராட்டிரவில் பாஜக தனது முதல் அரசாங்கத்தை அமைத்தபோது, இவர் மகாராட்டிரா சட்டமன்றத்தின் சபாநாயகராக நியமிக்கப்பட்டார். இவர் மகாராட்டிர அரசாங்கத்தில் அமைச்சராகவும் இருந்தார். மேலும் இவர் மகாராட்டிர மாநிலத்தின் பாஜக கட்சியின் கிராமப்புற முகமாகக் கருதப்பட்டார்.

2024 சூலை 27 அன்று இந்தியக் குடியரசுத் தலைவர் திரௌபதி முர்முவினால் இராசத்தான் மாநில ஆளுநராக அரிபாவ் பாகடே நியமிக்கப்பட்டார்.

 மேற்கோள்கள் 

பகுப்பு:மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:1945 பிறப்புகள்
பகுப்பு:வாழும் மக்கள்